શું અર્નેસ્ટે ઓગસ્ટ વિલ્હેમની ઍન્ટી-બ્રિટીશ નૉવેલ 'દેર વેલ્ટક્રીગ: ડોઇત્સે થોઇમા'...ધ વર્લ્ડ-વૉર : જર્મન સ્વપ્ના’નો સીધો શબ્દાર્થ કર્યો હતો ? ૧૮૯૮ના ડિસેમ્બરની સોળમી એ 'ન્યુયૉર્ક ટાઇમ્સ' આ 'વર્લ્ડ-વૉર' શબ્દ વાપરે છે. ચલણમાં કોણ ક્યારે ક્યાંથી કેમ ....લાવ્યું ? ફર્સ્ટ વર્લ્ડ-વૉર કે વર્લ્ડ-વૉર-વન 'લોકપ્રિય' રીતે મહા-યુદ્ધ તરીકે જ જાણીતું હતું. વ્યાકરણની ચોકસાઈ કવિતા, મીડિયા અને લોકજીભ ઉપર ખોટી ઊતરે છે. ખરેખર તો વ્યાકરણ પોતે નવા સંદર્ભ પામે છે. ટૉમ ક્રૂઝ્નું "વૉર ઑફ વર્લ્ડઝ' કે વર્લ્ડ'ઝ વૉર વિકૃત કે શોઇ લાગે છે. અને જે સત્ય છે 'ગ્લોબલ વૉર' તે કડવું લાગે છે ! અર્નેસ્ટલિ 'વર્લ્ડ-વૉર' જ સાચું લાગે છે ...પછી તે હેઇકલ હોય કે હૅમિંગ્વે ! જૂન ૧૯૧૮માં અમેરિકન રેડક્રૉસ તરફથી ઈટાલીમાં એમ્બ્યુલન્સ ડ્રાઇવર તરીકે સેવા આપનાર હેમિંગ્વે ચોકલેટ અને સિગરેટ લઈ જતા ઑસ્ટ્રીયન તોપમારીમાં ઘવાય છે. તેઓ એક પત્રમાં લખે છે ...' અને પછી એક ચમકારો થયો...જેમ ભઠ્ઠીનું બારણું ખુલે છે અને એક ગર્જના, જે સફેદથી શરુ થઈને લાલમાં અંત પામતી જાય છે...' માછીમારના છોકરા તરીકે જીવતા રહેવા...એટલે કે પેટનો ખાડો પૂરવા થતી હિંસા બાળપણમાં જોઈ અને યુવાનીમાં પેટ મોટું કરવા થતી હિંસા...અન્યને મારવા માટેની જોઈ...ખેર, આ યાત્રા પરથી એક બૉમગોળો હૅમિંગ્વેને રેડક્રૉસની નર્સના પ્રેમમાં વાળી લે છે અને સદીની એક નામીચી નવલકથા 'એ ફેરવેલ ટુ આર્મ્સ' સર્જાય છે!...."